નોટબંધીને 8 નવેમ્બરે જ એક વર્ષ પૂર્ણ થયું, ત્યારે બધાંએ તેના લેખાંજોખાંની ખૂબ ચર્ચા કરી, દરેક મીડિયામાં તેની ડિબેટ આવી ગઈ, સરકાર અને વિપક્ષ બંને આમનેસામને આવી ગયાં હતાં. ખૂબ હલ્લાબોલ થયો, નોટબંધી વખતે જેટલો વિરોધ નહોતો થયો તેના કરતાં વધારે ડિબેટ થઈ ગઈ, અખબારોમાં પણ પાનાં ભરીને નોટબંધીનું એક વર્ષ કેવું રહ્યું, તેની ચર્ચા આવી. નોટબંધી ટોટલ નિષ્ફળ ગઈ છે, તેવો સીધો આક્ષેપ કોંગ્રેસે કર્યો હતો. પૂર્વ વડાપ્રધાન ડૉ. મનમોહનસિંહે તો નોટબંધીને જનતા લૂંટ કહી હતી અને જીએસટીને ટેક્સ ટેરરિઝમ કહ્યું હતું.